ᱵᱤᱫᱽᱭᱟ ᱵᱟᱞᱟᱱ

ᱵᱤᱫᱽᱭᱟ ᱵᱟᱞᱟᱱ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱠᱟᱱᱟᱭ ᱾ ᱵᱤᱫᱽᱭᱟ ᱫᱚ ᱵᱟᱹᱲᱛᱤ ᱠᱟᱛᱮ ᱦᱚᱱᱫᱤ ᱯᱷ᱾ᱞᱢ ᱨᱮ ᱠᱟᱹᱢᱤᱭᱟᱭ ᱾ ᱟᱡᱟᱜ ᱥᱚᱨᱮᱥ ᱠᱷᱮᱞᱚᱸᱰ ᱞᱟᱹᱤᱫ ᱛᱮ ᱡᱟᱹᱛᱤᱭᱟᱹᱨᱤ ᱯᱷᱤᱞᱢ ᱥᱤᱨᱯᱷᱟᱹ ᱥᱟᱶᱛᱮ ᱕ ᱜᱚᱴᱟᱝ ᱯᱷᱤᱞ ᱯᱷᱮᱭᱟᱨ ᱟᱨ ᱕ ᱚᱴᱟᱝ ᱥᱠᱨᱤᱱ ᱟᱣᱟᱨᱰ ᱮ ᱧᱟᱢ ᱟᱠᱟᱫᱼᱟ ᱾ ᱒᱐᱑᱔ ᱥᱟᱹᱦᱤᱛ ᱨᱮ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱵᱤᱫᱽᱭᱟ ᱫᱚ ᱯᱚᱫᱽᱢᱚᱥᱨᱤ ᱢᱟᱹᱱ ᱥᱟᱨᱦᱟᱣ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ 

᱒᱐᱐᱗ ᱥᱟᱹᱦᱤᱛ ᱨᱮ ᱦᱮ ᱵᱮᱵᱤ ᱯᱷᱤᱞᱢ ᱟᱡᱟᱜ ᱡᱤᱭᱚᱱ ᱨᱮ ᱢᱤᱫ ᱢᱟᱨᱟᱝ ᱥᱚᱠᱥᱮᱥ ᱮ ᱟᱹᱜᱩ ᱞᱮᱫ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱚᱱᱟ ᱛᱟᱭᱚᱢ ᱒᱐᱐᱘ ᱨᱮ ᱠᱤᱥᱢᱟᱛ ᱠᱚᱱᱮᱠᱥᱚᱱ ᱨᱮ ᱚᱨᱡᱚ ᱫᱚ ᱟᱸᱥ ᱟᱹᱱᱩᱡ ᱵᱟᱝ ᱦᱩᱭ ᱞᱮᱱᱟ ᱾ ᱵᱤᱫᱽᱭᱟ ᱟᱜ ᱥᱚᱨᱮᱥ ᱯᱷᱤᱞᱢ ᱠᱚ ᱫᱚ ᱦᱩᱭᱩ ᱠᱟᱱᱟ ᱯᱟ (᱒᱐᱐᱙), ᱵᱽᱞᱟᱠ ᱢᱚᱱᱤ (᱒᱐᱑᱐), ᱱᱚ ᱣᱟᱱ ᱠᱤᱞᱰ ᱡᱮᱥᱤᱠᱟ (᱒᱐᱑᱑), ᱫᱚ ᱰᱟᱨᱴᱤ ᱯᱤᱠᱚᱨᱥ (᱒᱐᱑᱑) ᱟᱨ ᱒᱐᱑᱒ ᱮᱢᱟᱱ ᱯᱷᱤᱞᱢ ᱾

ᱵᱤᱫᱽᱭᱟ ᱯᱷᱤᱞᱢ ᱨᱮ ᱠᱟᱹᱢᱤ ᱥᱟᱶᱛᱮ ᱠᱩᱲᱤ ᱦᱚᱯᱚᱱ ᱞᱟᱦᱟᱱᱛᱤ ᱟᱨ ᱢᱟᱹᱱᱢᱤ ᱟᱹᱭᱫᱟᱹᱨ ᱮᱢᱟᱱ ᱛᱮᱭᱟᱜ ᱞᱮᱠᱟᱱᱟᱜ ᱠᱟᱹᱢᱤ ᱨᱮᱦᱚᱸ ᱮᱱᱮᱢ ᱮ ᱫᱚᱦᱚᱭᱮᱫ ᱛᱟᱦᱮᱸᱫ ᱾ ᱚᱱᱟ ᱞᱮᱠᱟᱱ ᱟᱭᱢᱟ ᱮᱰᱵᱷᱮᱴᱟᱡᱽ ᱞᱮᱠᱱᱜ ᱠᱚᱭ ᱠᱚᱨᱟᱣ ᱟᱠᱟᱰᱼᱟ ᱾  ᱟᱡᱟ ᱦᱚᱲᱢᱚ ᱨᱮᱱᱟᱜ ᱩᱡᱚᱱ (weight) ᱟᱹᱰᱤ ᱵᱟᱹᱛᱤ ᱛᱟᱦᱮᱸ ᱞᱮᱱ ᱠᱷᱟᱹᱛᱤᱨ ᱦᱚᱲ ᱠᱚ ᱞᱟᱸᱫᱟ ᱦᱟᱭ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱚᱱᱟ ᱠᱚ ᱵᱟᱝ ᱠᱷᱟᱹᱛᱤᱨ ᱠᱟᱛᱮ ᱢᱟᱬᱟᱝ ᱥᱮᱫ ᱮ ᱞᱟᱦᱟᱭᱮᱱᱟ ᱟᱨ ᱟᱭᱢᱟ ᱥᱟᱨᱦᱟᱣ ᱦᱚᱸᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱯᱷᱤᱞᱢ ᱵᱮᱜᱱᱟᱣᱤᱭᱟᱹ ᱥᱤᱫᱷᱟᱨᱛᱷ ᱨᱟᱭ ᱠᱚᱯᱩᱨ ᱥᱟᱶ ᱟᱡᱟᱜ ᱵᱟᱯᱞᱟ ᱫᱚ ᱒᱐᱑᱒ ᱥᱟᱹᱦᱤᱛ ᱨᱮ ᱦᱩᱭ ᱞᱮᱱ ᱛᱟᱭᱟ ᱾

ᱯᱩᱭᱞᱩ ᱡᱤᱭᱚᱱ
ᱢᱩᱢᱵᱟᱭ ᱨᱮᱱᱟᱜ ᱪᱮᱢᱵᱚᱨ ᱧᱩᱛᱩᱢᱟᱱ ᱴᱷᱟᱶ ᱨᱮ ᱵᱤᱫᱭᱟ ᱫᱚ ᱑ ᱡᱟᱱᱩᱣᱟᱨᱤ ᱑᱙᱗᱙ ᱥᱟᱹᱦᱤᱛ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱯᱟᱛ ᱫᱚ ବିଦ୍ୟାଙ୍କର ᱯᱤᱹ ᱟᱨᱹ ᱵᱟᱞᱟᱱ ᱢᱤᱫ ᱰᱤᱡᱤᱠᱮᱵᱩᱞ ᱡᱚᱜᱚ-ᱥᱩᱛᱨᱮᱛ ᱮ ᱛᱟᱦᱮᱸ ᱠᱟᱱᱟ ᱟᱨ ᱮᱸᱟᱛ ᱫᱚ ᱥᱚᱨᱚᱥᱚᱛᱤ ᱵᱟᱞᱟᱱ ᱢᱤᱫ ᱜᱷᱟᱨᱚᱡᱽ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱵᱤᱫᱽᱭᱟ ᱫᱚ ᱟᱠᱚ ᱚᱲᱟᱜ ᱨᱮ ᱵᱟᱱᱟᱨ ᱛᱟᱢᱤᱞ ᱟᱨ ᱢᱟᱞᱟᱭᱟᱞᱟᱢ ᱯᱟᱹᱨᱥᱤ ᱛᱮ ᱨᱚᱲ ᱛᱟᱦᱮᱸᱫ ᱮ ᱾ ᱵᱤᱫᱽᱭᱟ ᱟᱡ ᱫᱟᱹᱭ ᱯᱨᱤᱭᱟ ᱵᱟᱞᱟᱱ ᱫᱚ ᱮᱰᱵᱷᱮᱴᱟᱡᱽ ᱨᱮ ᱠᱟᱹᱢᱤᱭᱟᱭ ᱾ 

ᱠᱷᱮᱞᱚᱸᱰ ᱡᱤᱭᱚᱱ (Acting life)
ᱵᱤᱫᱽᱭᱟ ᱟᱡᱟᱜ ᱥᱯᱱᱮᱨ ᱮ ᱥᱤᱫ ᱠᱮᱫ ᱛᱟᱭᱚᱢ ᱢᱤᱫ ᱮᱠᱴᱚᱨ ᱢᱚᱦᱚᱱᱞᱟᱞ ᱥᱟᱶ ᱪᱚᱠᱨᱚᱢ ᱯᱷᱤᱞᱢ ᱨᱮ ᱠᱟᱹᱢᱤ ᱞᱟᱹᱜᱤᱫ ᱫᱟᱣ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱚᱱᱟ ᱥᱟᱶᱛᱮ ᱑᱒ ᱜᱚᱴᱟᱝ ᱢᱟᱞᱟᱭᱟᱞᱟᱢ ᱯᱷᱤᱞᱢ ᱨᱮ ᱫᱟᱣ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱩᱱ ᱚᱠᱛᱚ ᱨᱮ ᱧᱟᱢ ᱞᱮᱫ ᱚᱠᱟ ᱯᱷᱤᱞᱢ ᱨᱮᱦᱚᱸ ᱵᱟᱭ ᱠᱟᱹᱢᱤ ᱫᱟᱲᱮᱭᱟᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱢᱟᱞᱟᱭᱟᱞᱟᱢ ᱯᱷᱤᱞᱢ ᱵᱟᱹᱜᱤ ᱠᱟᱛᱮ ᱛᱟᱢᱤᱞ ᱯᱷᱤᱞᱢ ᱨᱮ ᱫᱷᱮᱭᱟᱱ ᱮ ᱮᱢ ᱞᱮᱫᱼᱟ ᱾ ᱒᱐᱐᱑ ᱥᱟᱹᱦᱤᱛ ᱨᱮ ᱢᱤᱫ ᱛᱟᱢᱤᱞ ᱯᱷᱤᱱᱢ ᱨᱚᱱ ᱨᱮ ᱫᱟᱣ ᱮ ᱧᱢ ᱞᱮᱫ ᱛᱟᱦᱮᱸᱫ, ᱢᱮᱠᱷᱟᱱ ᱛᱤᱢᱤᱱ ᱫᱤᱱ ᱥᱩᱴᱤᱝ ᱛᱟᱭᱚᱢ ᱵᱤᱫᱽᱭᱟ ᱵᱚᱫᱚᱞ ᱛᱮ ᱢᱤᱨᱟ ᱡᱚᱥᱢᱤᱱ ᱠᱚ ᱤᱫᱤ ᱠᱮᱫᱮᱭᱟ ᱚᱱᱟ ᱠᱟᱹᱢᱤ ᱞᱟᱹᱜᱤᱫ ᱾ ᱚᱱᱟ ᱛᱟᱭᱚᱢ ᱛᱤᱢᱤᱱ ᱜᱟᱱ ᱛᱟᱢᱤᱞ ᱯᱷᱤᱞᱢ ᱨᱮ ᱫᱟᱣ ᱧᱟᱢ ᱠᱟᱛᱮ ᱦᱚᱸ ᱚᱰᱚᱠ ᱦᱩᱭ ᱟᱫᱮᱭᱟ ᱾ ᱚᱱᱟ ᱛᱟᱭᱚᱢ ᱒᱐᱐᱓ ᱥᱟᱹᱦᱤᱛ ᱨᱮ ᱢᱤᱫ ᱢᱟᱞᱟᱭᱟᱞᱟᱢ ᱯᱷᱤᱞᱢ ᱠᱚᱞᱟᱨᱤ ᱵᱤᱠᱨᱚᱢᱚᱱ ᱨᱮ ᱫᱟᱣ ᱮ ᱧᱟᱢ ᱞᱮᱫᱼᱟ, ᱢᱮᱱᱠᱷᱟᱱ ᱥᱩᱴᱤᱝ ᱪᱟᱵᱟ ᱠᱟᱛᱮ ᱦᱚᱸ ᱯᱷᱤᱞᱢ ᱵᱟᱝ ᱩᱪᱷᱟᱹᱱ (release) ᱞᱮᱱᱟ ᱾ ᱚᱱᱟ ᱛᱟᱭᱚᱢ ᱖᱐ ᱜᱚᱴᱟᱝ ᱜᱟᱱ ᱮᱰᱵᱷᱮᱴᱟᱡᱽ ᱟᱨ ᱛᱤᱢᱤᱱ ᱜᱟᱱ ᱟᱞᱵᱚᱢ ᱥᱮᱨᱮᱧ ᱨᱮ ᱠᱷᱮᱞᱚᱸᱰ ᱞᱮᱫ ᱛᱟᱦᱮᱸᱫ ᱾ ᱒᱐᱐᱓ ᱥᱟᱹᱦᱤᱛ ᱨᱮ ᱟᱡᱟᱜ ᱯᱩᱭᱞᱩ ᱯᱷᱤᱢᱞ ᱨᱤᱞᱤᱡᱽ ᱞᱮᱱ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱵᱟᱝᱞᱟ ᱯᱟᱹᱨᱥᱤ ᱛᱮ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱨᱮᱱᱟᱜ ᱧᱩᱛᱩᱢ ᱫᱚ ᱵᱷᱟᱞᱚ ᱛᱷᱟᱠᱚ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱒᱐᱐᱕ ᱥᱟᱹᱦᱤᱛ ᱨᱮ ᱦᱤᱱᱫᱤ ᱯᱷᱤᱞᱢ ᱯᱚᱨᱤᱬᱤᱛᱟ ᱦᱚᱛᱮᱛᱮ ᱛᱮ ᱵᱚᱞᱤᱣᱩᱰ ᱨᱮ ᱵᱟᱹᱣᱲᱤ ᱮᱢ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱞᱟᱜᱮ ᱨᱟᱦᱚ ᱢᱩᱱᱱᱟ ᱵᱷᱟᱭ, ᱜᱩᱨᱩ, ᱦᱮ ᱵᱮᱵᱤ, ᱵᱷᱩᱞ ᱵᱷᱩᱞᱮᱭᱸᱭᱟ ᱮᱢᱟᱱ ᱟᱭᱢᱟ ᱯᱷᱤᱞᱢ ᱨᱮ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱦᱤᱱᱫᱤ ᱯᱷᱤᱞᱢ ᱮᱠᱴᱨᱮᱥ